Publication: Magyar Közlöny
Issue: MK-2000-78 (Year: 2000, Number: 78)
Era: 1990-2004
Section: szabályokat a 10/1993. (XII. 30.) MüM rendelet tartalmazza.
Paragraph Index: 414

3. Munkaterület leírása, a végezhető tevékenységek összegzése A vendégfogadós kisebb panziókban, fogadókban és a fizető-vendéglátás területén önálló vezetési, szervezési és gazdálkodási feladatokat ellátó szakember, aki korszerű, magas szintű szakmai, vállalkozói, marketing és vendéglátó ismeretekkel, valamint a tevékenység gyakorlása során szükséges — legalább egy nyelvből — idegennyelv-tudással rendelkezik. Munkája során — a panziók, fogadók, fizetővendég-szobák üzemeltetéséhez szükséges vezetői, szervezői, gazdálkodási feladatot lát el, koordinálja az egyes munkafolyamatokat, végzi, megszervezi a vállalkozás ügyvitelét, adminisztrációját, ismeri és alkalmazza a tevékenységére vonatkozó jogi, adózási és egyéb szabályokat; — a vendégek részére szállást, étkezési szolgáltatást (reggelit, fél vagy teljes panziós ellátást) valamint egyéb szolgáltatásokat biztosít; — gondoskodik a rendelkezésre álló pénzügyi források hatékony felhasználásáról; — elemzi a piac és a környezet változásait és ennek megfelelően alakítja ki a szolgáltatásai típusait, formáit, árait; — üzleti, vendég-, törzsvendégkapcsolatokat ápol, foglalkozik a vendégek panaszaival, észrevételeivel; — bemutatja, reklámozza szolgáltatásait, hatékony üzletpolitikát és marketingstratégiát alakít ki, menedzseri feladatokat lát el; — gondoskodik a vendégszobák megfelelő berendezéséről, azok takarításáról, biztosítja a kulturált higiénés feltételeket; — a vendégek részére elkészíti és felszolgálja a megrendelt ételeket; — a vendégek részére információt ad a környék idegenforgalmi — turisztikai értékeiről és programlehetőségeiről. III. A szakképesítés szakmai követelményei A vendégfogadós az elsajátított elméleti és gyakorlati ismeretek birtokában — legyen képes a vendégfogadói tevékenység — szállásadás, étkeztetés és egyéb szolgáltatások biztosítása — komplex végzésére; — legyen képes a panziók, fogadók és a fizető-vendéglátó tevékenység gazdálkodásának megtervezésére, elemzésére és az eredményes gazdálkodásra; — ismerje és tudja alkalmazni a tevékenységére vonatkozó jogi, adózási és egyéb szabályokat; — ismerje a fogadósok, panziósok és a magánszálláshely kiadásával foglalkozóknak az idegenforgalommal és a vendéglátással való kapcsolatát; — legyen tisztában a panziósok, fizető-vendéglátók és az utazási irodák közötti együttműködés feltételeivel, formáival; — ismerje és alkalmazza a vendégek nyilvántartásával, bejelentésével kapcsolatos szabályokat, számlázási és adminisztrációs előírásokat; 2000/78. szám — legyen tisztában a szállásadás, vendégfogadás tárgyi, technikai és szervezési-ügyintézési feltételeivel és feladataival, munkája során alkalmazza tudását; — legyen képes a vendégkör igényei szerint egyszerűbb ételeket elkészíteni és azokat felszolgálni; — ismerje és alkalmazza a magánszálláshely értékesítésénél alkalmazható korszerű marketing eszközöket, módszereket, a hatékony reklámtechnikákat; — legyen képes vállalkozása önálló menedzselésére, irányítására; — rendelkezzen legalább egy világnyelven és/vagy a helyi sajátosságoknak, illetve a vendégkör igényeinek megfelelő idegennyelv-tudással; — legyen képes az üzleti etikett és protokoll szabályok betartásával és alkalmazásával széles körű szakmai kapcsolatrendszer kialakítására; — rendelkezzék a szakterületen nélkülözhetetlen vendégfogadói és szolgáltatói szemlélettel és gondolkodásmóddal. IV. A szakképesítés vizsgáztatási követelményei

Source: https://magyarkozlony.hu/hivatalos-lapok/7044fb5e6f1692ab1a779e1277414bf8d1a38f6d/dokumentumok/0291ac70d7c2c3c0b276d29abd14024b8e1650a4/letoltes